Sarien.net on Hollandi arvutientusiasti Martin Kooli vaimusünnitis, mis algas selles, et ta ehitas valmis jututoa, mis kasutas Sierra seiklusmängude  komponente. Ajapikku kasvas sisse toodud elementide arv punktini, kus mees otsustas lisaks graafikale tuua üle ka mänguloogika. Pärast mõningast nugistamist tal see ka õnnestus ja tänu sellele on võimalik vana kooli AGI interpretaatoril baseeruvaid queste mängida otse brauserid. Tõsi, tulemuses on mõningasi viperusi ning loomulikult puudub kogu asja juures heli, aga see eest on võimalik nendes mängudes mitmekesi ringi surfida. Näiteks kui ma esimeses "Police Quest"-is algusfuajees ringi sahkerdasin  toimetas seal ringi veel neli muud tegelast.